JohanHeinsen/ENO huggingface dataset:
Odense Adresse-Contoirs Efterretninger, 1807-08-12
En Reisende som den 2 August var paa Møens Klint, kunde lydelig høre Kanonaden fra Stralsundskanten. J flere offentlige Blade prises det som en særdeles Nyhed, at Brandpersonalet i Maribo, under et Tordenveir, samles paa Raadstuen, for strax at være paa rede Haand. - Rigtig nok kan man ikke andet end hjertelig beklage enhver Bye, der endnu ikke skulde være falden paa at bruge samme Skik. -
Odense Adresse-Contoirs Efterretninger, 1807-08-12
Vor Konge har kjøbt Flekken Kappel i det Holsteenske, der skal ophøies til en Kiøbstad.
Odense Adresse-Contoirs Efterretninger, 1807-08-12
Nylig er begaaet et udmærket Mord i Kiel. En forhenværende Kammertjener, der havde indstikket sig hos en Traktørenke, og som hendes tilkommende Mand besvangret hende, blev saa rasende, over nogle Bebreidelser hun gjorde, ham for hans Udsvævelser, at han med et Knivstik i Halsen, dræbte hende, skar sig siden selv i Halsen, dog ikke dybt nok, og sidder nu arresteret. Paa Grev Bandtssins Gods Knoop, ikke langt fra Kiel, blev den 25 Juli Grevens ungste Datter, Grevinde Josephine, formælet med Hr. Grev Magnus v. Bernstorff, Ritmester ved Husarerne, i Overværelse af en talrig Forsamling af begges Slægtninge.
Odense Adresse-Contoirs Efterretninger, 1807-08-12
Fra Tønningen meldes under 28 f. M., at den ventende Konvoy fra London er ankommen under Eyderen, men at Konvoyens Anfører nægtede Skibene Tilladelse at komme til Staden.
Odense Adresse-Contoirs Efterretninger, 1807-08-12
De, som vare interesserede i disse Skibes Ladninger, henvendte sig desangaaende til Toldkamret for at udvirke, at samme maatte losse der, hvor de ligge. Men dette blev afslaaet, og man befrygtede derfor at alle disse Skibe ville blive nødsagede til at vende tilbage med deres Ladninger.
Odense Adresse-Contoirs Efterretninger, 1807-08-12
I Kjøbenhavns Skilderie har Kopiist Søtoft taget til kraftig Gjenmæle mod Translatør Resch, i Anledning af dennes Angreb paa Prof. Baggesen, som han atter har fornyet i et af ham nylig udgivet Skrivt, Museum kaldet.
Odense Adresse-Contoirs Efterretninger, 1807-08-12
H. D. Hertugen af Augustenborg agtede den 4 August at forlade Als, for at vende tilbage til Hovedstaden.
Odense Adresse-Contoirs Efterretninger, 1807-08-12
J Staden Flensborg har en snild Tyv frataget Stads kassereren Kassen, hvori der fandtes over 6000 Rd.
Odense Adresse-Contoirs Efterretninger, 1807-08-12
I Høiesterets forløbne første Session ere 165 Sager tilendebragte eller afgjorte og af Ordenens staae ikke flere tilbage end 20, hvilke alle ere udsatte til næste October Session.
Odense Adresse-Contoirs Efterretninger, 1807-08-12
J Slutningen af sine Anmærkninger ved Suhms Danmarks Historie, har Hr. Landsdommer Baden her i Odense i lærde Efterretninger gjort opmærksom paa en Studen Henrich Hansen, der har gjort sig meget fortjent ved sine Arbeider med de Suhmske Haandskrivter, men derved tillige bleven hindret i sin Plan at tage Embedsexammen; hvorfor Hr. Landsdommeren yttrer det sikre Haab, at det lærde Kollegium, hvis Lemmer vare Suhms fortroligste Venner, ogsaa vil understøtte den af Suhms Minde saa fortjente Hr. Hansen, om han skulde komme tilbage til Universitetet, for at oprette det Forsømte.
Odense Adresse-Contoirs Efterretninger, 1807-08-12
Som et Raad, at Hornqvæg ej skal bisse, anbefales at smørre Ryggen paa Qvæget med Tran, hvilket de Jnsekter, som plager det ved deres Bid, ikke kunne taale. Ligeledes bør man saasnart der mærkes Haarbyller paa Qvæget, smørre det med en Blanding af Tjære og Tran, hvor ve Ormen strax dræbes.
Odense Adresse-Contoirs Efterretninger, 1807-08-12
Danske Tilskuer har et interessant Stykke af Stiftamtmand Konferenceraad Helfried, hvori Tidens Moralitetsgrad anføres som Aarsagen til, at de Europæiske Ostindiske Kompagnier true med Fald.
Odense Adresse-Contoirs Efterretninger, 1807-08-12
J disse Dage har den overordentlige vedholdende Hede endelig begyndt at tabe sig og Luften at blive meere kjølig efterat den i Slutningen af forrige Uge atter var bleven renset ved hyppig og stærk Torden. Fredag Nat og Løverdag Aften tordnede der især meget stærk, det skal igjen, som saa jævnlig i denne Sommer, have slaaet ned paa flere Steder, dog var Veiret endnu i temmelig Afstand fra Odense, Regnen styrtede strømmevis ned i Mandags smudskede det temmelig og i Gaar regnede det jævnt hele Dagen. Paa sine Steder har Landmanden allerede sidst i forrige Uge begyndt at høste Byg og Havre, men Byggen især er temmelig smaae, formedelst den langvarige Tørke. Den Deel af det første jydske Regiment, der i den senere Tid har lagt i Frideritz, kom her til Odense i Gaar og marscherede i Morges videre til Nyborg. Cours af Danske Bankos mod Species d. 7 August 42 3/4 pr. C. Et interessant Bidrag til Kundskab om den Franske Krigskunst, er den Maade, hvorpaa Eleverne opdrages i Militairskolen i Paris. Herfra kom, som bekjendt, i sidste Vinter et Antal Elever gjennem Berlin, som vare ansatte som Officerer ved Storarmeen. En forhenværende Preussisk Militairperson, der undrede sig over deres ungdommelige Udseende og tilsyneladende svage Konstitution kunde derfor ikke lade være at spørge den Officeer, som ledsagede dem, om de ogsaa kunde udholde det nordlige Klima og de mange Strabadser i den raa Aarstid, "Min Herre - svarede Officeren - der vil neppe kunne møde disse unge Mennesker noget, hvorpaa de ikke alt ere forberedte. Enhver af de Ynglinger, som de her seer, har en større Grad af Erfaringer, end mangen gammel Officeer i en anden Armee, og Deres Legemsbygning er tidlig bleven hærdet mod alle Besværligheder. De vil ikke finde en eneste iblandt dem, der ikke med egen Haand har arbeidet paa en Skandse hele Nætter staaet Skildvagt under frie Himmel i det haardeste Veir, gjort en militair Promenade paa 16 til 20 Lieusklattret over Bjerge midt i den største Solhede, svømmet gjennem farlige Floder og levet hele Dage, uden hverken at spise eller drikke - Vil de nu gjentage deres Spørgsmaal -
Odense Adresse-Contoirs Efterretninger, 1807-08-12
Befordringer og Afgang. Under det schlesvig holsteenske Cancellie: Dena Julii er Cand. Juris M. Greve af Moltke forundt Tilladelse at bivaane den schlesvigske Over- og Landret som Auscultant. Den 31, Toldforvalter C. H. Esmarch i Rendsborg og Amtsskriver og Toldforvalter J. H. Caspersen i Kiel udnævnte til virkelige Justitsraader; Volonteur i det holsteenske Contoir under GeneralToldkammeret, A. Bendixen til Under-Cancellist i det schlesvigeholsteenske Cancellie. - Under General-Postamtet. Den 31te Julii er Postmester J. C. Rostitz i Oldeslohe efter Ansøgning, i Raade og med Pensionentlediget fra sit Embed fra 1ste October næstkommende at regne.
Odense Adresse-Contoirs Efterretninger, 1807-08-12
Vacancer: Under det danske Cancellie: Herredsfoged Embedet i Sunds- og Gudme Herred under Svendborg Amt; Brøndrum og og Hvidberg Sognekald i Viborg Stift, 300 Rd.
Odense Adresse-Contoirs Efterretninger, 1807-08-12
Veltrassage fra den 2den til 9de August. Pastor Crongaard med Fam. Kjøbmand Hollander, Overlærer Lund, G. S.v. Køhler, Bogtrykker Cohen, Konferentsraad C. Ancher, Scheel v. Plessen med Familie, Frue Guldenfeldt og 2 Børn Madame Lyhne Kapitain Torværd med Børn Kammerherre Scheel, Søn og Datter, Prokurator Holm med Familie, Kapitain Bluhme med Frue og Datter, Madame Bar ford, Jomfrue Helms, Ritmester Schøller med Familie, Proprietair Kiærulff og 2 Børn, Kapitain v. Deurs, William Rahm, S. M. Barett, Engelsk Koureer Richolaus Pastor Jensen, Jomfrue Jensen, Cancellist Skibsted, Pastor Reimer, Handelsfuldmægtig Fog, Factor Fog, H. D. Hertugen af Augustenborg med Følge og Svitte, Jnspekteur Leth, Borger Artillerie=Lieutenant Lassen, Kommander Kofoed og Frue, Madame Pater man, Kjøbmændene Goldschmidt, Ph. Salomon og J. Salomon, Pastor Walther, 2de Jomfruer Bierfreund, Lieutenant Bierfreund, Postmester Klein og 2 Døttre. Fra Korsøer. Kommandeur Koefoed med Frue Postmester Klein med Døttre Kunstberider D. Robba med Kone og 11 Personer, Kjøbmand W. Mosses, Toldinspekteur Bagger med Kone, Kapitain Borgmester Bech med Frue og Datter Engelsk Coureer Vaset, Politibetjent C. Jensen, Svensk Herre Julius med Kone og Søn Kammerjunker Toldinspecteur Brockdorff, Kommandeurinde Stibolt med Pige og Tiener, Kunstfyhrværker, Magito, Forvalter Engerslew, Kjøbmændene F. Langsdorff og J. G. Klemm, Frue Byttelman med Tiener, Pastor Baggesen med Kone, Hører Hee med Familie, Jomfrue S. Klingenberg, Kjøbmand Birkerod, Handelsbetjent C. F. Møller, Skibs, kapitain P. J. Klennens med Kone, Kjøbmand J. G. Lydendor, med Kone 2 Børn og Pige, Kammerherre Baron Knuth, Kammerjunker Juel med Familie, 4 Kongelig Estafetter, Justitsraad Behr, Auditor Stabel Handelsmand Nobel, Lærer L. v. Schweiniæ, Jomfrue D. Olsen, Madame Holm, Kjøbmand Jorver og Schyth, Fuldmægtig Linde, Lærer Flohr, Adjunct Kiærulf, Kjøbmand M. P. Ernst med Datter, Jomfrue Ravendahl, Apotheker Dammann, Skibskapitain H. Nissen med Kone, Byfoged Bluhme Provstinde Satterup, Pastor Krongaard med Familie, Kjøbmand E. Bouche, Landmaaler C. Christensen, Kjøbmand J. Corwer.
Odense Adresse-Contoirs Efterretninger, 1807-08-12
Odense Bye=Nyt. Fra den 4de til 10de August. Døbte: Kjøbmand Hr. Carsten Hansens Søn, Caspar, Fadd. Mad. Klug junior, og Mad. Zolezzi senior Fuldmægtig Enevold, Borch, Sadelmagermester P. Klug og Snedkermester K. Roulund. Kirsten Jversdatters Søn, Peder, Fadd. Pigerne Anna Maria Rasmusdatter og Anna Hansdatter, Frederich Range Pottemagersvend, Jens Henrichsen, Feldtberedersvend og Væversvend Niels Jørgensen. Malermester N. Jacobsens Datter, Anna Maria Stiller, FaddeMad. A. M. Kellinghusen, Mad. Ursin, Vertshuusholder P. Bøllemose Guldsmed P. Theilgaard Garver Spøhr, Skrædermester Stegmann, Handelsbetjent Andrup. Pottemager mester J. Nicolaisens Søn, Knud Fadd. Jomfrue Singstang, Jomfrue M. K. Trane, Hvedebrødbager Hans Hansen, Vertshuusholderne P. Andersen og P. Bøllemose Skrædermester M. Hansen. Johanne Werners Søn, Henrich, Fader Mad. S. Schmidt, Petrine Jensen, Skrædersvendene L. Pedersen og H. Pedersen, Qvarteermester Hegelund.
Odense Adresse-Contoirs Efterretninger, 1807-08-12
Begravede, Kjøbmand Claus Nissen, 74 Aar. Portner P. Nielsens hjemmedøbte Tvillingdatter, Marthe, 6 Dage. Rugbrødbager J. Nielsen, 66 Aar.
Odense Adresse-Contoirs Efterretninger, 1807-08-12
Avertissements. Kundgjørelse fra Land= og Søekrigs=Commissionen.
Odense Adresse-Contoirs Efterretninger, 1807-08-12
Efter befaling fra det Kongelige Danske Cancellie under Gaars dato skal endvidere alle Friefolk, det nationale Mand; skab, og alle Overkomplette som bør møde til Opbrud og Marsch, ufortøvet indfinde sig ved deres respective Regimenter og Korps af Fyens Distrikt, saa som alt hvad til hører: a) Danske Livregiment, b) Norske Livregiment, c) Kongens Regiment, d) Artillerie Kompagniet paa Kronborg og i Kjøbenhavn af Artillerie Korpset.
Odense Adresse-Contoirs Efterretninger, 1807-08-12
J hvis Anledning alle Vedkommende Lægdsforstandere, Lægsmænd og Mandskabet tilpligtes at virke til den Kongelige Tienestes Fremme. Kierteminde den 11te August 1807. M. Oldeland.
Odense Adresse-Contoirs Efterretninger, 1807-08-12
Jfølge Kongelig allernaadigst forundt Bevilling af 5te December f. A., bliver herved de som maatte have noget at fordre i Skiftet efter afdøde Skipper Lars Jensen med Tilnavn Feltskier og sammes afdøde Hustrue Maren Pedersdatter, heraf Bogense indkaldte med Aar og Dags Varsel fra 13de Martii sidstleden at regne, at anmelde og legitimere deres Krav for Stervboets Skifteforvalter. Bogense den 8de August 1807. Friis.
Odense Adresse-Contoirs Efterretninger, 1807-08-12
En Person, som har juridisk Exammen og er af god Opførsel kan faae Plads hos en Justitsbetjent som Fuldmægtig, naa han derom melder sig hos S. Hempel i Odense.
Odense Adresse-Contoirs Efterretninger, 1807-08-12
En Jomfrue fra Fyen ønsker sig en Condition som Husjomfrue i Kjøbenhavn; hun er villig at forrette alt hvad der forefalder i Husholdning, tillige syer hun godt Skrædersyening: paa Lønnen ansees ikke saa meget som paa en god Omgang Adressecomtoiret giver nærmere Efterretning.
Odense Adresse-Contoirs Efterretninger, 1807-08-12
En Jomfrue, der i en Deel Aar har conditioneret som Husholderske, og kan forevise gode Vidnesbyrd om hendes Forhold, ønsker sig til 1ste November en Condition som Husjomfrue paa et Sted her i Fyhn. Nærmere Underretning erholdes paa Adressecomtoiret. En sort Rabatkiole med Vest, en lys dito Kiole, tjenlig for en Comfirmant, og et Par nye mørkegraae Calmucks Ridebuxeer underhaanden tilkjøbs hos mig for billig Priis. Nielsen, Skrædermester. Hos Søren Mortensen Vertshusholder paa Torvet.
Odense Adresse-Contoirs Efterretninger, 1807-08-12
Placat, Onsdagen den 19de August førstkommende om Formiddagen Kl. 9, lader S. T. Hr. Etatsraad Koefoed formedelst Forandring af Bopæl ved offentlig Auction bortsælge udi Gaarden No. 5 i Overgade i Odense adskillige Meubler bestaaende af et Mahognie moderne Chatol med Skab, et dito med Skab og Glasdørre, Mahognie Speile og Stole, Borde og andre Træe, stole, Sengestæder, et moderne Stueuhr som spiller Klaveer og Fløite med tilhørende Valser en stor firsædig Kareth med Plateret Stænger og 3 Løgter et Pletteret Seletøi med Puder, noget Porcelain og Glast, samt Tin, Kobber og Messing, item Jern m.m., saa og Bøger; hvorover trykte Kataloge, 8te Dage forinden Auctionen kan bekommes hos Jnkassato Kjæmner=Kasserer Starup i Nørregade; hvilket herved bekjendtgjøres. Odense den 3die August 1807. Bendz.
Odense Adresse-Contoirs Efterretninger, 1807-08-12
Da der ej ved den, den 29de f. M. afholdte Auction over Hovedgaarden Wennergaard der er beliggende i Welling Sogn Bølling Herred og Ringkjøbing Amt udi Jylland og en MiiØsten for Ringkjøbing Kjøbsted, skeete antagelig Bud; saa bliver bemeldte Herregaard paa meget billige Vilkaar atter stillet til offentlig Auction her paa Gaarden Mandagen den 31te August førstkommende Formiddag Kl. 11, hvor samme absolut og uden flere Auctioners Holdelse agtes bortsolgt, dersom nogenledes antagelig Bud maatte gjøres; Til Liebhavernes behagelige Efterretning tjener, at Gaarden er godt beliggende omtrent midt i sine Jorder og tæt ved Hovedlandeveien imellem Varde og Ringkjøbing, til hvilken sidste Kjøbsted og Stranden den har en skjøn Udsigt. Den bestaaer af et Stuehuus=Bygning paa 29 Fag med til samme ibyggede 2de Fløie paa 40 Fag alt teglhængt, med skjønne Kieldere under de 49 Fag; en skiøn og rummelig Tærskelade 18 Fag, et Fæhus 40 Fag, en Vognport 8 og en Hestestald med andre Udhuuse 40, i Alt en 175 Fag af svær og god Egebindingsværk, beqvem og symetrisk indrettet til Beboelse for en hon Familie. Gaarden staaer for ufrie Hovedgaardstaxt 21 Td. 4 Skpr. 1 1/3 Alb, og paa samme haves et Tillæg af omtrent 386 Tdr. Land. Gaarden er tiendefrie, den almindelige Udsæd er en 70 Tdr. af alle Sorter, den kan sommergræsse omtrent en 90 Høveder af alle Slags, og vinterfore en 60; og ind bierge over 200 Læs Høe. Menfor Tiden er paa en 2 a 3 Aar bortleiet nogle af Gaardens Jorder, hvorfor gives Lei 340 Rd. Gaarden er udskiftet af alt Fælledskab, meest indhegnet og Bygningerne i Brandkassen assurerede. For hvem, der kjender Gaardens skjønne Beliggenhed, gode Jorder og især dens fortræffelige Mærsk-Enge, for dem behøves ingen nøiere Beskrivelse, og andre ville selv overtyde i og Rigtigheden heraf, ved at tage den i Øyesyn. Dagen er ter Gaard=Auctionen sælges en Deel Kreature, Heste, KiøFaaer og Sviin o. s. v.; Sengeklæder, Bryggerkar og ande Husgeraad, som alt tjener til Liebhavernes Efterretning Wennergaard d. 1 Aug. 1807. Paa Arvingernes og Skifterettens Vegne. Frid. Ludvig Friis.
Odense Adresse-Contoirs Efterretninger, 1807-08-12
Mandagen den 24 August førstkommende om Eftermiddgen Kl. 3, bliver efter Forlangende af Skifteforvalteren ud afg. Landvæsens=Commissair Bernt Hansens Stervboe forret get en eneste Auction over den bemeldte Stervboe tilhørende og i Odense Byes Overgade under No. 44 beliggende Gaard som beboes af Jomfrue Schmaltzerne og bestaaer af 8 Fag, Etager til Gaden med Jndkjørsel, et Sidehuus paa 6 Fa 1 Etage og 4 Fag Baghuus alt af Muur og Bindingsværmed Tegltag, samt et lidet Gaardsrum; hvilket herved i kjendtgjøres til Liebhavernes Efterretning. Odense den 9de August. Bendz.
Odense Adresse-Contoirs Efterretninger, 1807-08-14
Fredsefterretninger. J en fra Memel udstædt Proklamation har Kongen af Preussen taget Afsked med Jndvaanerne i de afstaaede Land og løst dem fra alle Pligter mod ham og hans Huus, med de inderligste Ønsker for deres tilkommende Vel. "Mine Vaaben - siger Kongen der - maatte bukke under for i Ulykken, og den sidste Levning af min Armee anstrængte sig forgiæves. Tilbagetrængt til Rigets yderste Grændser, blev mig Jntet andet tilovers, end at ønske Fædrelandet Ro efter Krigens Elendighed og efterat selv min mægtige Allierede følte sig nødt til Vaabenstilstand og Fred. Hvad heele J Aarhundrede og vore kjække Forfædre, hvad Venskab, Kjerlighed og Fortrolighed havde forbunden, maatte adskilles. Mine Bestræbelser vare frugtesløse. Skjebnen byder, at Faderen skal skilles fra sine Børn. De varmeste Ønsker for Eders Vel følge Eder til Eders nye Landsherre og gid J blive for ham, hvad J vare for mig. Ved samme Lejlighed har Kongen af Preussen tillige tilladt alle Krigere i hans Armee, som ere fødte i Syd= og Nyøstpreussen, uden Undtagelse at vende hjem til deres Fødeland, og yttret det Ønske, at Officererne vilde tage Tjeneste hos den nye Landsherre.
Odense Adresse-Contoirs Efterretninger, 1807-08-14
J Monitøren leveres nu det konstitutionelle Statut for Hertugdømmet Warschau, tilligemed Keiser Napoleons vedføiede Approbation. Det Vigtigste af bemeldte Statut er, for saavidt det ikke alt er bekjendt at den Katholske Religion vel bliver den herskende, men alle andre Religioner desuagtet have fri Religionsøvelse. Kongen af Sachsen og hans Efterkommere beklæde for bestandig Hertugdømmet Warschaus Trone; han kan efter Behag lade Landet bestyre ved en Viceregent eller ved en Konseilpræsident. Kongen sammenkalder Rigsdagen; kan prorogere og adjournere den, og faaer en aarlig Jndkomst af 7 Millioner Pohlske Gylden.
Odense Adresse-Contoirs Efterretninger, 1807-08-14
J London har man først i denne Maaned virkelig faaet Russiske Forslag til Fredsmediation og den bekjendte Lord St. Helens, der i Aaret 1783 sluttede Freden mellem Frankerig og Storbrittanien, er strax efter gaaet med Ærender, til Fastlandet. Ogsaa haaber man sikkert at faae alle Misforstaaelser bilagte med Nordamerika, da Engelland som det hedder, har afstaaet fra sin Fordring at visitere Amerikanske Krigskibe.
Odense Adresse-Contoirs Efterretninger, 1807-08-14
Krigsskuepladsen. De Engelske Udrustninger ere i nærværende Øjeblik den Punkt, hvorom den hele politiske Forventning dreier sig. Virkelig ere de ogsaa drevne med en usædvanlig Jver og Hurtighed, og deres Bestemmelse er endnu en Hemmelighed. Rygterne ere høist forskjellige, efter nogle skulde Flaaden tage de Engelske Tropper ombord paa Rügen; efter andre mener man, at en Deel af Expeditionen skulde være bestemt mod de Hollandske Kyster, og man vilde endog vide, at Engellænderne vare landede ved Vliessingen. Saameget veed man bestemt, at alle Expeditionerne ere i Søen, Den første Troppeafdeling, som gik fra Dünerne den 30 Juli, bestaaer af 5 Jnfanteriregimenter, og 2 Batailloner af den Tydske Legion. Den 2 August gik atter 6000 Mand bort under Sir David Baird og Admiral Essington fulgte den med 7 Linieskibe. Mellem de fra Haarvich afseilede Tropper befandt sig ogsaa 2600 Mand af Garden, og 1000 Mand Artillerie under General Bloomfield. Den 2 August kom Depescher fra Fastlandet og Kabinetsraadet var derpaa forsamlet i hele 6 Timer.
Odense Adresse-Contoirs Efterretninger, 1807-08-14
Den 31 Juli bleve de tvende forhen omtalte Kongelige Budskaber ventilerede i Underhuset, som endelig bevilgede de 180000 Pd. St. til Preussen; samt et Kreditvotum paa 4 1/2 Mill. Pd. St. for Engelland, 300000 Pund for Jrland og 1 1/2 Mill. for Volontairkorpserne. Statssekretairen Hr. Canning gav adskillige nærmere Oplysninger; blandt andet angav han Subsidierne til Sverrig blot til 50000 Pd. De sidste 100000 Pd., sagde han, var først bleven bevilget Preussen, da Hardenberg kom i Spidsen for Ministeriet, og omendskjøndt Feldttogets Resultat var faare uheldigt, kunde Engelland dog trøste sig med, at det to Gange havde reddet den tapre Garnison i Colberg. dere erklærede Hr. Canning, at Lord Hutchinson alt længe havde forudseet, at hvis det kom til en Generalbataille, vilde den Russisk Preussiske Armee blive slagen; dog havde Kongen af Preussen tre Gange afslaaet de Franske Fredsforslag, hvori det endog blev lovet, at tilbage give alle hans Lande.). Tillige tilstod han, at man paa Fastlandet ikke kunde andet end misbillige Engellands Forhold, men det var det gamle Ministeriums Skyld. Denne Koalition havde iøvrigt et ganske andet Udfald end de forrige og Rusland havde først sluttet Fred, da al Engelsk Bistand udeblev. Ved de forrige Kolitioner havde Fastlandsmagierne ladet Engelland i Stikken, men denne Gang havde de blot ladet det allene, men ikke brudt Tro og Love.
Odense Adresse-Contoirs Efterretninger, 1807-08-14
Ogsaa blev Lord Castlereaghs nye Militairplan endelig billiget efter mange Debatter. Efter samme skulle 30000 Md. af Milicen træde over til Linicarmeen og deres Afgang erstattes med Balldring. Oppositionen syntes aldeles ikke at der behøvedes saa overordentlige Anstalter, da Engelland, ialt havde henved 800000 Mk. paa Benene; men Hr. Wilderforce gjorde derimod Huset opmærksom paa, hvor hurtig Frankerig havde overvundet de tre største Potentater, i Europa og ført sine Armeer ind i Hjertet af Tydskland, hvorfor han meente, at Napoleon ligesaa snart vilde føre en vældig Magt til Oceanets Kyster, der, uagtet den Brittiske Marines Styrke, altid vilde være frygtelig. Fra Stralsund tales blot om en Svensk Majors gjentagne Sendelse til det franske Hovedqvarteer, hvor han fik den gamle Beskeed, at der, førend nogen Vaabenstilstand, kunde sluttes, maatte Fransk Garnison i Stralsund; og fra Tyrkiet veed man blot, at den Russiske Fyrst Wolkowsky har bragt Efterretning om Vaabenstilstanden til General Michelson, efterat Riisser og Servier kort før havde vundet en betydelig Seir over Tyrkerne.
Odense Adresse-Contoirs Efterretninger, 1807-08-14
Blandede Efterretninger. Tydskland. En heel Røverbande, der i nogle Aar har sat i Arrest i Gratz og forhen havde drevet sit Spil i Steyermark og Ungarn, er deels bleven henrettet, deels lagt i Lænker for Livstid.
Odense Adresse-Contoirs Efterretninger, 1807-08-14
Fyrsten af Neuschatel ankom den 5 August til Hannover og reiste derfra videre til Kassel og Fulda.
Odense Adresse-Contoirs Efterretninger, 1807-08-14
Den 87 Aar gamle Preussiske General Backhof, den Første, som Frederik den Store udnævnte til Officeer, er nylig død i Berlin.
Odense Adresse-Contoirs Efterretninger, 1807-08-14
Frankerig. Den 15 og 16 August skulde i Paris være en overordentlig Fest med Tedeum o. s. v. i Anledning af Keiserens Fødselsdag, og den 14 October, Ulins og Jenas Aarsdag, skal den store Nationalfest for Armeen, der sidst gik overstyr ved Krigen mod Preussen, endelig gaae for sig for Alvor.
Odense Adresse-Contoirs Efterretninger, 1807-08-14
Alle Medlemmer af den Warschauer Regjeringskommission have faaet Æreslegionens Orden af Kejseren.
Odense Adresse-Contoirs Efterretninger, 1807-08-14
J forrige Maaned har en stærk Orkan raset paa adskillige Steder i Frankerig; Taget faldt af Husene, Skorstenene, styrtede om, og Folk maatte kaste sig plat paa Jorden, for ikke at rives bort af Vinden.
Odense Adresse-Contoirs Efterretninger, 1807-08-14
Fyrstprimas er den 4 August reist til Paris.
Odense Adresse-Contoirs Efterretninger, 1807-08-14
Jndvaanerne i Kassel have oprettet en Æresgarde, som de sige, af reen Patriotisme, for at modtage deres nye Souverain paa en værdig Maade.
Odense Adresse-Contoirs Efterretninger, 1807-08-14
Jtalien. En Engelsk Fregat har beskudt Staden Rovigno og tilføjet den stor Skade, fordi en Prise, Fregatten havde opbragt, flygtede ind i Havnen ved denne Bye.
Odense Adresse-Contoirs Efterretninger, 1807-08-14
Engelland. Den 3 August kom 60 Skibe af den Vestindiske Retourflaade lykkelig til Portsmouth. Rusland. En stor Steen, af 160 Pd. Vægt, der igjen skal være falden ned fra Himlen, er indsendt til Videnskabernes Akademie i Petersborg.